கேள்வி: ஜான் ஐசக் (ஒளிப்படக்கலைஞர்) பற்றி தகவல் சொல்.
பதில்: படிமம்:John_Isaac_OPTIC_New_York_June_2019.jpg ஜான் ஐசக் (1943 - 2023) என்பவர் இந்தியாவில் பிறந்த ஒளிப்படக் கலைஞரும் எழுத்தாளரும் ஆவார். இவர் தனது தொழில் மற்றும் வாழ்க்கையின் மேம்பட்ட நிலைக்காக நியூயார்க்கு நகரம் வாழ்ந்தார். ஐக்கிய நாடுகள் அவையின் ஒளிப்படப்பட பத்திரிக்கையாளராக பணியாற்றியதற்காக அறியப்படுவதோடு மட்டுமல்லாமல், ஆட்ரி ஹெப்பர்ன் மற்றும் மைக்கல் ஜாக்சன் உள்ளிட்ட பிரபலங்களை ஒளிப்படம் எடுத்த சுயாதீனமானக் கலைஞராகவும் இவர் அறியப்படுகிறார். ஐநாவில் பணி ஓய்வு பெற்ற பிறகு, இவர் முதன்மையாக காட்டுயிர் மற்றும் பயண ஒளிபடக் கலைஞராக மாறினார்.
கேள்வி: ஜான் ஐசக் (ஒளிப்படக்கலைஞர்) - துவக்க வாழ்க்கை என்பது என்ன?
பதில்: ஜான் ஐசக் தமிழ்நாடு திருச்சிராப்பள்ளி மாவட்டம், மண்ணச்சநல்லூர் அருகே உள்ள இருங்களூர் ஊராட்சி என்ற சிற்றூரில் 1943 ஆம் ஆண்டு பிறந்தார். சென்னைப் பல்கலைக்கழகம் உள்ள புதுக் கல்லூரி, சென்னை விலங்கியல் துறையில் இளம் அறிவியல் பட்டம் பெற்றார். இசைக்கனவுகளுடன் அமெரிக்காவுக்கு வந்தடைந்தார். கிடாருடன் அமெரிக்கத் தெருக்களில் இசைத்துக் கொண்டிருந்தார். இந்நிலையில் ஐ.நாவில் பணிபுரியும் ஒரு பெண் இவரை ஐ.நா பாடகர் குழுவில் சேர்த்துவிட்டார்.அஞ்சலி: ஜான் ஐசக் 1943 - 2023 உயிர் மலரும் கலை, இந்து தமிழ் (நாளிதழ்) ஜெயக்குமார், 5, நவம்பர் 2023